5)+Θετικές+διαστάσεις+του+Facebook

**__Α) Ενημέρωση για κοινωνικά δρώμενα__**
==Το Facebook έχει δώσει μία άλλη διάσταση στο χώρο της ενημέρωσης. Πλέον όλα τα γεγονότα, ακόμη κι αυτά που συμβαίνουν αρκετά χιλιόμετρα μακριά, φτάνουν κοντά σε κάθε άνθρωπο μέσω αυτού. Κατά καιρούς, πολλά σημαντικά συμβάντα απασχόλησαν την ανθρωπότητα. Πολλά από αυτά, βέβαια, συνεχίζουν να την ταλανίζουν και μάλιστα σε αρκετά από αυτά πήραν θέση άνθρωποι κάθε ηλικίας, εκφράζοντας έτσι είτε την αγωνία τους, είτε την αγανάκτησή τους, είτε τη λύπη τους, ακόμη και τον ενθουσιασμό τους. Μέσω λοιπόν, αυτού του κοινωνικού δικτύου δόθηκε η ευκαιρία της έγκαιρης ενημέρωσης όλων των ανθρώπων για θέματα που τους απασχολούν, για παράδειγμα, ένα κοινωνικό θέμα (θάνατος), αλλά και της κινητοποίησης τους, τη στιγμή που πολλοί είναι δεκτικοί στο να συμμετάσχουν, για παράδειγμα σε μία διαμαρτυρία. Επιπλέον, το Facebook είναι ένα σημαντικό μέσο μέσω του οποίου μπορούν να γίνουν ανακοινώσεις, όπως αυτές που σχετίζονται με σεμινάρια, αφού το πλήθος των χρηστών είναι μεγάλο.==

[]
==__http://www.facebook.com/pages/Panellenio-Diktyo-gia-to-Theatro-sten-Ekpaideuse/74968461398?v=app_2344061033#!/pages/Panellenio-Diktyo-gia-to-Theatro-sten-Ekpaideuse/74968461398?v=wall__ ==

__**Β) Αρωγός στην αποκάλυψη στοιχείων για εγκληματίες**__
==Το Facebook είναι μία καλή <<παγίδα>>, απ' ότι φαίνεται για τους εγκληματίες, αφού οι ίδιοι πέφτουν θύματα του δικού τους προφίλ. Κάθε στοιχείο που καταγράφεται σε αυτό το κοινωνικό δίκτυο, αυτομάτως περνά στα χέρια της αστυνομίας. Έτσι όποια δημοσίευση και να αναρτηθεί γίνεται γνωστή και πολύ εύκολα μπορεί ο θύτης να προδοθεί. Επιπλέον, γνωστοποιούνται στοιχεία, σε περίπτωση αναζήτησης κάποιου εγκληματία, έτσι ώστε να αναγνωριστεί από το πλήθος των χρηστών και να πραγματοποιηθεί η σύλληψή του. Το φωτογραφικό υλικό βοηθά πολύ σε αυτές τις περιπτώσεις, αφού δεν είναι λίγοι εκείνοι που δέχονται άγνωστους φίλους στο Facebook και ίσως μέσα σε αυτούς να υπάρχουν κι εγκληματίες. Χαρακτηριστικό είναι το παράδειγμα ενός εγκληματία στη Νέα Ζηλανδία, ο οποίος αναγνωρίστηκε από άτομα που είχαν δει τις φωτογραφίες του στο Facebook κι έτσι συνελήφθη.==

[]
==[] ==

**__Γ) Δυνατότητα επικοινωνίας με άτομα από άλλες χώρες__**
==Στον κόσμο του Facebook, μπορεί κανείς να συναντήσει άτομα από παντού. Κάποια από αυτά ίσως τα γνωρίζει κι κάποια άλλα ίσως όχι. Έχει όμως την ευκαιρία να μιλήσει μαζί τους, ακόμη κι αν αυτά βρίσκονται χιλιόμετρα μακρυά, αφού με τις δυνατότητες που προσφέρει, δίνει την ευκαιρία όχι απλά μίας τυπικής γραπτής συνομιλίας, αλλά κάτι πιο άμεσο. Αυτό το πετυχαίνει με τη βοήθεια της βίντεο κλήσης, αλλά και των φωτογραφιών που αναρτούνται στο Facebook. Έτσι λοιπόν, μπορεί κανείς να συνομιλεί στο Facebook με άτομα που βρίσκονται σε άλλες χώρες, ακόμη και ηπείρους, χωρίς να υπάρχει μία τυπική γραπτή συνομιλία και περιορισμός χρόνου. Επιπλέον, η συνομιλία μέσω Facebook είναι σαφώς και πιο οικονομική, αφού για παράδειγμα ένα τηλεφώνημα στην Αυστραλία κοστίζει πολύ περισσότερα χρήματα απ' ότι μία βίντεο κλήση στο κοινωνικό αυτό δίκτυο.==

**__Δ) Έξοδος από την απομόνωση__**
==Είναι γνωστό πλέον πως ο άνθρωπος είναι από τη φύση του κοινωνικό ον. Το Facebook είναι ένα μέσο με το οποίο κάθε άνθρωπος δημιουργεί ένα δικό του κόσμο και νέες φιλίες σε αυτόν. Δίνει τη δυνατότητα, σε ανθρώπους που δε διαθέτουν μεγάλη αυτοπεποίθηση με τους γύρω τους, να δείξουν τον εαυτό τους να σιγά σιγά να κοινωνικοποιηθούν. Επιπλέον, ο άνθρωπος θέλει συνεχώς να νιώθει πως ανήκει κάπου, έτσι με το Facebook έχει την ευκαιρία να συμμετάσχει σε πολλές ομάδες και να διευρύνει τον κύκλο του. Ακόμη, γνωρίζει νέα άτομα και ξεφεύγει από τη μοναξιά του, αφού συνειδητοποιεί πως υπάρχουν κι άλλοι διέξοδοι εκτός από την απομόνωση. Τέλος, δίνει θάρρος στους εφήβους να εκφραστούν μέσα από τις συζητήσεις και να σχόλια, αλλά και να δηλώσουν τη συναισθηματική/ψυχολογική τους κατάσταση.==

**__Ε) Διασκέδαση__**
==To Facebook αποτελεί πηγή διασκέδασης για πολλούς ανθρώπους, αφού οι ίδιοι έχουν τη δυνατότητα να απολαύσουν πολλά και διαφορετικά παιχνίδια στο δίκτυο αυτό. Επιπλέον, διασκεδαστικό φαίνεται πως είναι και το πλήθος των σχολίων που δημοσιεύονται κάτω από τις φωτογραφίες με τραγελαφικά σχόλια, αρκετές φορές. Όμως, ακόμη και η απλή παρατήρηση των φωτογραφιών, αλλά και των τραγουδιών που αναρτώνται προκαλούν ένα αίσθημα ευχαρίστησης σε πολλούς χρήστες του. Επιπροσθέτως, η επικοινωνία, αλλά και το φλερτ που αποτελούν πλεονεκτήματα του Facebook, κάνουν πολλούς χρήστες να αποκαλούν αυτό "τόπο διασκέδασης". Τέλος, οι εφαρμογές του Facebook, όπως ένα κερασμένο ποτό, ή ένα σκούντημα δημιουργούν την αίσθηση της αμεσότητας και ένα κλίμα πιο διασκεδαστικό.==